Θετικό σε M3 το πρώτο δείγμα της Χαλκιά - Αθλητισμός - Στίβος - in.gr\n: Αθλητισμός: Στίβος Δημοσίευση: 16 Αυγ. 2008, 20:33 | Τελευταία ενημέρωση: 16 Αυγ. 2008, 23:12\nΗ Φανή Χαλκιά κατά τη συνέντευξη Τύπου (Φωτογραφία: Action Images\nΠροσθέστε την είδηση στις «ειδήσεις μου» Ακούστε την είδηση Μεγαλύτερη γραμματοσειρά Μικρότερη γραμματοσειρά Η είδηση σε PDF Εκτύπωση Αποστολή ΠεκίνοΘετικό στην ουσία μεθυλτριενολόνη (Μ3) βρέθηκε το πρώτο δείγμα της Φανής Χαλκιά μετά από τον έλεγχο που είχε κάνει η WADA στο Φουκούι της Ιαπωνίας, όπου προετοιμαζόταν η εθνική ομάδα στίβου πριν τη μετάβασή της στο Πεκίνο. Η «χρυσή» Ολυμπιονίκης της Αθήνας παράθεσε - λίγες ώρες μετά τη διαρροή της είδησης καθώς από την ΕΟΕ δεν ανακοινώθηκε επισήμως το όνομά της - συνέντευξη Τύπου, υποστηρίζοντας την αθωότητά της, αφήνοντας να εννοηθεί ότι ο ελληνικός αθλητισμός έχει βρεθεί στο στόχαστρο των ισχυρών.Σύμφωνα με όσα έχουν γίνει ως τώρα γνωστά, στο πρώτο δείγμα ανιχνεύθηκε η ουσία μεθυλτριενολόνη (Μ3) ενώ ο έλεγχος διενεργήθηκε από τη WADA.Ολόκληρη η συνέντευξη Τύπου της Φανής Χαλκιά:«Πριν από λίγες ώρες με κάλεσε ο κ. Κούβελος στο γραφείο του στο αρχηγείο της Ολυμπιακής αποστολής και με ενημέρωσε ότι βρέθηκε θετικό δικό μου δείγμα από τον έλεγχο που έγινε στο Φουκούι.» Αρχικά σοκαρίστηκα, νόμιζα ότι επρόκειτο για χιούμορ. Είμαι πολύ σοκαρισμένη.» Ο τελευταίος έλεγχος από τον οποία πέρασα στην Ελλάδα ήταν την 1η Αυγούστου, καθώς του είχα ενημερώσει ότι στις 2 Αυγούστου θα έφευγα για προετοιμασία. Ήταν αιφνίδιος έλεγχος αλλά τον περίμενα γιατί πάντα όποτε πήγαινα για προετοιμασία έρχονταν και με ήλεγχαν.» Δεν μπορώ να δεχθώ ότι υπάρχουν τόσο πονηρά μυαλά στον κόσμο. Το πρώτο που σκέφτηκα ήταν να δώσω στον ΕΟΦ όλα τα σκευάσματα που έχω πάρει τους τελευταίους μήνες. » Έχω ενημερώσει τη WADA και έχω προσφερθεί να είμαι στους υποψήφιους για το πειραματικό αντιντόπινγκ κοντρόλ πρόγραμμα και είμαι στη διάθεσή τους 365 ημέρες το χρόνο.» Πως είναι δυνατόν πριν τη διοργάνωση, τη συμμετοχή μου στην οποία ονειρευόμουν όλη τη χρονιά να κάνω τέτοιο λάθος; Ειδικά επειδή εφέτος είναι Ολυμπιακή χρονιά και ασπιρίνη να πάρω, κοιτάζω το κουτί για να βεβαιωθώ.» Ειδικά τελευταία έπαιρνα μόνο πολυβιταμίνες.» Στο χαρτί που μου έδειξε ο κ. Κούβελος, γράφει ότι πέρασα έλεγχο στις 12 Αυγούστου. Κάτι που δεν είναι σωστό γιατί είχα περάσει από τον έλεγχο δύο ημέρες νωρίτερα. Αλλά αυτό μπορεί να μη σημαίνει τίποτα.» Με θλίβει, είναι συκοφαντικό εις βάρος μου, είμαι σοκαρισμένη και έκπληκτη.» Περιμένω πλέον την εξέταση του δευτέρου δείγματος, η οποία θα γίνει στις 11πμ (σ.σ.: ώρα Κίνας)» Μακάρι οι συναθλητές μου να κρατούν καλά, να έχουν επιτυχίες και εσείς (σ.σ.: οι δημοσιογράφοι) να τους στηρίξετε. Αφήστε εμένα αλλά να είστε κοντά στους υπόλοιπους.» Μπορεί να είμαι σε δύσκολη στιγμή αλλά το πιστεύω, και θα το λέω μέχρι να πεθάνω, έχουμε καθαρό αθλητισμό.» Εάν δεν υπήρχαν αθλητές σαν εμένα που περνάω από το 2004 τόσους ελέγχους, δεν θα το έλεγα.» Όταν όλοι οι Έλληνες αθλητές περνάμε όσους ελέγχους όσοι τρεις ξένοι αθλητές, κάτι υπάρχει» Αυτό δεν είναι εθνικιστό. Δεν είμαι άνθρωπος καχύποπτος. Με τα δεδομένα μιλάω...» Λυπάμαι για την αναστάτωση που σας προκάλεσα και ζητάω συγνώμη για το ακατάλληλο της ώρας (σ.σ.: η συνέντευξη Τύπου παρετέθη στις 4 τα ξημερώματα ώρα Κίνας) αλλά οι Ολυμπιακοί Αγώνες είναι μια οδύσσεια.» Δεν μου ζήτησαν να φύγω από το Ολυμπιακό Χωριό αλλά έφυγα από μόνη μου για να μην αναστατωθούν οι συναθλητές μου.» Το διαφορετικό στην περίπτωση μου είναι ότι δεν έχουν περάσει περισσότερες από τρεις ημέρες που μην έχω περάσει από κοντρόλ. Πολλές ημέρες περνούσα και από διπλούς ελέγχους. Αυτή είναι η αλήθεια για αυτό έχω σοκαριστεί.» Πέρυσι ήμουν στο Φουκούι και πάλι από προετοιμασία και είχα περάσει από τρεις ελέγχους.» Στόχος μου στους Ολυμπιακούς Αγώνες του Πεκίνου ήταν να μπω στον τελικό. Και σίγουρα θα το έκανα αλλιώς δεν θα ερχόμουν εδώ. Είχα ξεπεράσει τα προβλήματά μου και πίστευα ότι θα πετύχαινα το στόχο μου. Δυστυχώς μάλλον δεν θα μπορέσω...» Οι μεγάλοι αγώνες είναι σαν ένα μεγάλο μαγαζί. Αυτοί έχουν το καρπούζι, έχουν και το μαχαίρι. Για αυτό οι αθλητές δυσκολεύονται να αποδείξουν κάτι. Το χαρτί με τους κωδικούς των δειγμάτων μας, το έχει μόνο η WADA και όχι εμείς. Δεν ξέρω εάν αυτό σημαίνει κάτι...» Ήδη λαμβάνω πολλά μηνύματα, δώρα, γράμματα με μηνύματα υποστήριξης. Ο κόσμος έχει λατρεία στον αθλητισμό. Είναι μεγάλη μου τιμή και χαρά. Δυστυχώς αρκετές φορές τους στενοχωρούμε. Ο λόγος για τον οποίο λυπάμαι είναι ο κόσμος που μπορεί να έχω στενοχωρήσει. Δεν θα ήθελα να είμαι σε αυτή τη θέση αλλά είναι κάτι που δεν μπορώ πλέον να το αλλάξω.» Το να κάνεις χρήση και να πάρεις ντόπα πριν πας σε αγώνα, όπου σίγουρα θα σε περάσουν από κοντρόλ, τότε καλύτερα να σταματήσεις τον αθλητισμό».Στη Φανή Χαλκιά επισημάνθηκε ότι πριν λίγες εβδομάδες είχε βρεθεί θετικός σε απαγορευμένες ουσίες ο Δημήτρης Ρέγας, με τον οποίο έχει τον ίδιο προπονητή.«Είχα πάθει σοκ με την περίπτωση του Ρέγα, γιατί κάναμε τα ίδια πράγματα. Ψάχνουμε να δούμε τι είναι αυτό που συμβαίνει, αλλά δεν ξέρουμε τι είναι» ήταν η απάντησή της.Στη σχετική ανακοίνωσή της η Ελληνική Ολυμπιακή Επιτροπή αναφέρει μεταξύ άλλων:«Η Ελληνική Ολυμπιακή Επιτροπή ανακοινώνει, κατόπιν ενημέρωσης από τη ΔΟΕ, ότι βρέθηκε θετικό το πρώτο δείγμα, μέλους της Ολυμπιακής μας Ομάδας, σε έλεγχο ντόπινγκ που πραγματοποιήθηκε από την WADA στην Ιαπωνία, πριν την είσοδό του στο Ολυμπιακό Χωριό. Μέχρι την εξέταση και του δεύτερου δείγματος, που έχει ήδη ζητηθεί, το μέλος της Ολυμπιακής Ομάδας βρίσκεται σε διαθεσιμότητα και εκτός Ολυμπιακού Χωριού».Newsroom ΔΟΛ\nΠροσθέστε την είδηση στις «ειδήσεις μου» Ακούστε την είδηση Μεγαλύτερη γραμματοσειρά Μικρότερη γραμματοσειρά Η είδηση σε PDF Εκτύπωση Αποστολή Βίντεο – Ήχος\nΗ «μεθυλτριενολόνη» ξαναχτύπησε στον στίβο 11/7/2008 15:54\nΈφοδος στο Φουκούι από τους «ιπτάμενους γιατρούς», στην Αθήνα ο Γκούσης 10/8/2008 21:26\nβδομάδα Εχασε, αλλά ελπίζει ο ΑΠΟΕΛ, δυνατές Αστάνα και Μπερ Σεβά Χρυσό με νέο παγκόσμιο ρεκόρ για τις ΗΠΑ στα 4Χ100μ. μικτή ομαδική Στην Καμπάλα αστειεύονται με... πεντάρα στον Παναθηναϊκό Στανόγεβιτς: «Στόχος μας οι όμιλοι, άρα το μυαλό στην Ολιμπίκ» «Τέλος» η σεζόν για Τζόκοβιτς λόγω τραυματισμού στον αγκώνα Περισσότερες Αθλητικές ειδήσεις


S T R O U M F I T A - G R: Ζήλια και έρωτας\nΗ ζήλια είναι ένα δυνατό συναίσθημα που προκαλεί έντονες αντιδράσεις: φόβο, ανασφάλεια, θυμό, αίσθημα εκδίκησης και αντιπαλότητας που οδηγεί σε οξυμένες καταστάσεις. Όλοι οι άνθρωποι είναι επιρρεπείς στο αίσθημα της ζήλιας, είτε αυτό αφορά την ανταγωνιστικότητα ανάμεσα στα αδέρφια ή άλλα μέλη της οικογένειας, τους φίλους ή τους συναδέρφους στον εργασιακό χώρο. Παρ’ όλα αυτά, η πιο έντονη μορφή ζήλιας είναι η ερωτική. Πολλά ζευγάρια που αναζητούν συμβουλευτική υποστήριξη και θεραπεία γάμου αναφέρουν ως πρόβλημα της σχέσης τους τη ζήλια. Η ερωτική ζήλια πρωταγωνιστεί στις τέχνες, τον κινηματογράφο. Το έντονο ερωτικό πάθος αποτελεί συχνά το βασικό σενάριο μιας εξελισσόμενης πλοκής! Πολλά εγκλήματα πάθους επίσης αφορούν το μένος μιας επικείμενης ερωτικής ζήλιας.


Μετά τις φρεγάτες έρχονται και τα αεροπλάνα. Την αγορά τουλάχιστον 60 αεροσκαφών τύπου Eurofighter τα οποία θα κοστίσουν πάνω από 5 δισ ευρώ θα κληθεί να προχωρήσει η Ελλάδα το επόμενο χρονικό διάστημα. Είναι συμφωνία που έχει ξεκινήσει από την εποχή του Κ. Σημίτη, αλλά είχε παγώσει αφού δεν αποφασίζαμε αν θα πάμε με τους Αμερικανούς ή με τους Ευρωπαίους. Τώρα, εξαιτίας της “διάσωσης” του στρατιώτη Γιώργου θα πληρώνουμε μια ζωή τα όπλα που θα αγοράσουμε από τους φίλους Γάλλους και Γερμανούς. Γι' αυτό ο Σαρκοζί υποδέχθηκε τον Γ. Παπανδρέου με αγκαλιές και φιλιά. Γι' αυτό η Γερμανία έκανε ένα βήμα πίσω και εγκατέλειψε τη σκληρή γραμμή της μη διάσωσης της Ελλάδας.\nΉ μήπως να βάλουμε σε όλα αυτά και τη σωρεία παραβιάσεων του ελληνικού εναέριου χώρου εντελώς τυχαία σήμερα που κρίνεται η τύχη της χώρας στα οικονομικά;\nΤο deal που γράφαμε ολοκληρώθηκε με τη συμφωνία για τους εξοπλισμούς.\nΤι χαρά θα κάνουν οι προμηθευτές όπλων στην Ελλάδα δε λέγεται...\nΙΔ 10/02/2010 22:52:02\nOrestios 10/02/2010 23:09:46\nΤί είν' η πατριδα μας?\nNoName @ Orestios 11/02/2010 20:38:58\nOrestios @ Orestios 11/02/2010 20:56:45\nGreen St 10/02/2010 23:17:16\nataktos 10/02/2010 23:18:04\nLusiurantum patri datum\nUsqueantanc diem ita servari\nparsifal @ ataktos 10/02/2010 23:47:00\nΟ Ιθαγενής 10/02/2010 23:35:28\nΑπλά θα πρέπει να εκσυγχρονιστεί το τετράστιχο :\nτη λέξη δόξα με τη λέξη μίζα\nπεριγράφει την νεοελληνική καρικατούρα που αποκαλούμε κράτος.\nΤελικά ο ΓΑΠ είχε δίκαιο:\nλεφτά υπάρχουν για τους Γάλλους και Γερμανούς εργαζόμενους, απλά τα καταβάλουν οι εγχώριοι Ιθαγενείς.\nHot Bird 10/02/2010 23:42:35\n«Κασσάνδρα» 10/02/2010 23:50:45\nΚαλά ευνοείτε ήδη έχει γίνει η σχετική παραγγελία με 37 μαχητικά από την Γερμανία.\nμέχρι να τα ξεπληρώσουμε θα τους ξαναζητήσουμε βοήθεια για να πάρουμε τα επόμενα.\n(Α)θανάσης 10/02/2010 23:56:51\nΑφού δεν τα γλιτώνουμε που δεν τα γλιτώνουμε τα όπλα...\nΑπό το να μπλαστρωθούμε ξανά-μανα to F16, καλύτερα τα Eurofighter...\nΚαι οι FREMM δεν είναι και άσχημες...\nanomymous @ (Α)θανάσης 11/02/2010 07:24:18\nΠες τα Θανάση γιατί εδώ μέσα στο τέλος θα διαβάζουμε φιλοσοφικά δοκίμια...Οι Τούρκοι θα πάρουν F35. Να μην έχουμε κάτι, κάποιο όπλο, που να μη το γνωρίζουν? Τα Mirage τη κάνανε τη δουλίτσα τους τόσα χρόνια έτσι...Τα F16 ισως τα παραλάβουμε από τουρκικό εργοστάσιο.\nΚαι για τις φρεγάτες μια χαρά. Εδω διαβάζουμε οτι γεωπολιτικά είμαστε στη πιο κρίσιμη περιοδο της σύγχρονης Ελλάδας, ότι μπρος γκρεμός και πίσω ρέμα. Ούτε παραγωγή, ούτε πυρηνική ενέργεια η άλλους πόρους έχουμε. Να καταλάβουμε επιτέλους οτι ειδικά στη παρούσα φάση δεν έχουμε πολλά περιθώρια. Αν ο ΑΓΠ δεν είχε διαλύσει το παραγωγικό ιστό και δε μας είχε καταχρεώσει, αν ειχαμε βιομηχανία και δικιά μας ενέργεια ( μη ξεχνάμε ότι στα 70ς είμασταν οικονομικά αξιοπρεπέστατοι στην Ευρώπημ με οικονομία συγκρινόμενη με την Ισπανία), τότε ίσως να μπορούσαμε να κουνηθούμε κάπως.\nΕδώ καθημερινά πυροβολάμε το πόδι μας, τα media επίσης παίζουν πολύ βρώμικο παιχνίδι, ο κόσμος τάχει χαμένα, οι φρεγάτες και τα αεροπλάνα τους μαράνανε? Εδω μέσα τα λένε οι ίδιοι, τι θα έκαναν δηλαδή αν κυβερνούσαν?\nTopGunZ @ (Α)θανάσης 11/02/2010 11:14:21\narchaeopteryx 11/02/2010 07:23:51\nΠΑΝΟΣ ΕΛΕΥΘΕΡΙΟΥ 11/02/2010 08:23:32\nAristos 11/02/2010 08:56:55\nΟ Ζακ Λάγκ κατέληξε λέγοντας ότι είναι «ευτύχημα για την Ελλάδα που έχει σήμερα στο τιμόνι μία έντιμη και με γερές βάσεις ομάδα πολιτικών».\nΟσο για εμάς, βγάζουμε τα μάτια μας μόνοι μας.\nexomatiakaivlepo 11/02/2010 09:28:19\nΔεν μας είπαν όμως, πως θα πληρώσουν;\n- Mε δίγραμμες επιταγές ή\n- Με κάρτα;


ioannina - skeptomenoi polites : Να δούμε αυτό που βλέπουμε...\nΝα δούμε αυτό που βλέπουμε...\n«Οι σκηνές από την πλατεία Σαπφούς της Μυτιλήνης δεν έρχονται από το μέλλον. Ανήκουν στο παρόν. Δεν είναι πρωτόφαντες. Τις έχουμε ξαναδεί, ενδεχομένως σε μικρότερη έκταση, χωρίς όμως να τις βλέπουμε. Μετανάστες δραπετεύουν από τις απάνθρωπες συνθήκες που δημιούργησαν οι αριστεροί ανθρωπιστές στη Μόρια, καταλαμβάνουν μια κεντρική πλατεία και καταλύουν την καθημερινότητα του πληθυσμού.\nΗ αστυνομία, παρά τις εκκλήσεις του δημάρχου, παριστάνει την αγνή παρθένο που δεν θέλει να μπλέξει και οι κάτοικοι οργανώνουν συγκέντρωση διαμαρτυρίας. Στην οποία παρεισφρέουν οι αντίστοιχοι «Ρουβίκωνες» του ρατσισμού και της μαυρίλας. Αυτοί, εννοείται, είναι αγριότεροι από τους κατοίκους, φωνάζουν περισσότερο και δεν διστάζουν να χρησιμοποιήσουν βία. Λες και δεν το ξέραμε πως κάπως έτσι θα εξελιχθεί η κατάσταση.\nΠετροπόλεμος, χημικά, μεταφορές στο νοσοκομείο, όπου γιατροί και νοσηλευτές αλλόφρονες προσπαθούν να προλάβουν, και την επομένη ο απολογισμός. «Ακροδεξιοί επιτέθηκαν σε μετανάστες απειλώντας να τους κάψουν ζωντανούς». Οιδήματα ανθρωπισμού φουντώνουν στις ψυχές των προοδευτικών, με αποτέλεσμα οι κάτοικοι, που επιθυμούν απλώς την αποκατάσταση της καθημερινότητάς τους, να αποσυρθούν στα ενδότερα μηρυκάζοντας τις ενοχές τους. Μήπως είμαι ρατσιστής;\nΕίναι το αποτέλεσμα του καταστροφικού περάσματος της Τασίας Χριστοδουλοπούλου από τη σκηνή του δημοσίου βίου. Τη γνωρίσαμε δυστυχώς, την ξεχάσαμε ευτυχώς, όμως έκτοτε τίποτε δεν έχει αλλάξει. Φταίει η ιδεολογική βλακεία του τσούρμου που μας κυβερνά; Φταίει η ανικανότητά του;\nOταν έχεις να κάνεις με αμόρφωτους, το ένα δεν αποκλείει το άλλο. Και όπως στους υπόλοιπους τομείς, από την οικονομία έως την εξωτερική πολιτική, αυτοί οι άνθρωποι αποδεικνύονται ικανοί να μετασχηματίσουν τη βλακεία και την ανικανότητα σε κάτι σαν σχέδιο. Oπου βρουν ευκαιρία για σύγκρουση δεν τη χάνουν. Ελπίζω να μην κηρύξουμε πόλεμο στη Γαλλία με αφορμή τις φρεγάτες.\nΤους όρους όμως αυτής της σύγκρουσης τους έθεσε, με τη γνωστή πνευματική του διαύγεια, ο κ. Κυρίτσης: «Το πρόβλημα δεν είναι οι ακτιβιστές του “Ρουβίκωνα”, το πρόβλημα είναι οι ακροδεξιοί που επιτέθηκαν στους μετανάστες στη Μυτιλήνη». Γι’ αυτό οφείλουμε να δούμε αυτό που βλέπουμε, όπως έλεγε ο Σαρλ Πεγκί. Και αυτό που βλέπουμε είναι ορατό διά γυμνού οφθαλμού.\nΤο έλεγε ο Βαρουφάκης όταν παρίστανε τη φαλακρή Ιφιγένεια ανά τας Ευρώπας: Αν δεν μας στηρίξετε, στην Ελλάδα θα έρθουν οι νεοναζί. Αφήνουν το μεταναστευτικό να δημιουργήσει συνθήκες κοινωνικής σύγκρουσης, ώστε να μπορούν να κατηγορήσουν όποιον Eλληνα πολίτη επιζητεί την κανονικότητα για πρόκληση ρατσιστικής βίας. Ωραίο προεκλογικό θέμα».\n(Αρθρο του Τ.Θεοδωρόπουλου από την ΚΑΘΗΜΕΡΙΝΗ)\nΑναρτήθηκε από skeptomenoi polites2013 στις 7:52 π.μ.\nΗ κατάντια μιας χώρας σε δύο εικόνες...\nΓια τους εξής λόγους...\nΑνακολουθίες... κατά συρροήν\nΤρένο... του μέλλοντος\nΦρεγάτες... με ενοίκιο\nΗ δημόσια ντροπή του Ηλεκτρικού...\n«Ερχόμαστε από το μέλλον»...\nΕθνάρχης... χωρίς λαϊκισμούς\nΗ πραγματική εικόνα δεν φαίνεται...\nΗ νέα Βιβλιοθήκη του Κατάρ...\nH μεγαλύτερη ... μπίζνα\n"Ανάπλαση Αθήνας Α.Ε..."\nΠιο μιακριά από τον καθένα...\nΗ τήρηση των νόμων...\nΘα συνεχίσουμε; Φυσικά...\nΜε υψωμένο το δάχτυλο...\nΑπό αδιέξοδο σε... αδιέξοδο\nΤι τελείωσε το ’74;\nΗ πλατεία Σαπφούς και οι βραχονησίδες...\nΧαλέπι Συρίας... πριν και μετά\nΑνάπτυξη με... παραδείγματα\nΠοιος πληρώνει, τι;\nΟ "σχιζοφρενης δολοφόνος με το πριόνι" ...\nΠράσινες και μαύρες ... συγκρίσεις\nΟφειλόμενη "τιμή" ...\nΚάφκα και Οργουελ στη χώρα του ΣΥΡΙΖΑ...\nΆντε , καλέ...


Let's Go Tours - Κλασική Κίνα - Υδάτινες Πολιτείες 10 μέρες από €1.899\nΑναχωρήσεις: 06/04, 20/06, 5/07, 19/07, 09/08, 29/08 2018\n10 μέρες από €1.899\n* Ομαδική Οργανωμένη Εκδρομή στην Κίνα\n* Ξενοδοχείο, μεταφορές, περιηγήσεις & αεροπορικά εισιτήρια\nΗμέρα 1: Λάρνακα - Πεκίνο\nΠτήση, μέσω ενδιάμεσου σταθμού, για τον πολιτικό και πολιτιστικό πυρήνα της Κίνας, το μεταμορφωμένο Πεκίνο, πρωτεύουσα της χώρας και της ομώνυμης αυτόνομης επαρχίας της Λαϊκής Κινεζικής Δημοκρατίας. Ένα υπέροχο ταξίδι ζωής, σε μία μυστηριώδη και άκρως πολιτιστικά ενδιαφέρουσα Ασιατική χώρα, μόλις ξεκινάει.\nΗμέρα 2: Πεκίνο\nΆφιξη στο διεθνές αεροδρόμιο του Πεκίνου και μετά την ολοκλήρωση των απαραίτητων διαδικασιών εισόδου στην χώρα, επιβιβαζόμαστε στο λεωφορείο για την μεταφορά στο ξενοδοχείο μας. Η γνωριμία με τo δυναμικό ύφος της Κινεζικής πρωτεύουσας θα ξεκινήσει με τα περίφημα Θερινά Ανάκτορα, ένα σύμπλεγμα παλατιών, κήπων, εσωτερικών αυλών, διαδρόμων και αιθουσών, που απηχούν όλη την ταραγμένη ιστορία των αυστηρών απολυταρχικών δυναστειών, που όμως συνέβαλαν στην παγκόσμια ακτινοβολία της Κινεζικής παντοδυναμίας. Η γαλήνια λίμνη Κουμίνγκ διευκολύνει τον ναρκισσιστικό αντικατοπτρισμό του παλατιού, στην αχλή του οποίου ακόμα και σήμερα ο επισκέπτης μπορεί να αφουγκρασθεί ψιθύρους και κραυγές από την ταραγμένη εποχή της επανάστασης των Μπόξερ. Η "Θάλασσα της Σοφίας", η "οδός του Σουτζόου" και το "Βουνό της Μακροζωίας" είναι τα γραφικότερα σημεία ενώ το εντυπωσιακό Περίπτερο του "Αρώματος του Βούδα" είναι διακοσμημένο με εφυαλωμένα πλακίδια.\nΗμέρα 3: Πεκίνο\nΜετά το πλούσιο πρωινό θα ξεκινήσουμε μία περιεκτική ξενάγηση στο κορυφαίο αξιοθέατο της Κίνας, το Σινικό Τείχος. Πρόκειται για το απόλυτο πανανθρώπινο μεγαλούργημα, ορατό από την Σελήνη, μήκους 8.800 χλμ., που ξεκίνησε να υλοποιείται τον 3ο π.Χ αιώνα. Η κατασκευή του προσαρμόστηκε στην διαθεσιμότητα των υλικών της κάθε περιοχής που διέσχιζε, ωστόσο η σύλληψη και η οχυρωματική αρχιτεκτονική του το κατατάσσουν στα κορυφαία αμυντικά έργα του ανθρώπου. Το τείχος, αρκετά φαρδύ για να παρέχει άνεση στον καλπασμό επτά έφιππων στρατιωτών, συμπληρώνεται από κωνοειδείς πύργους και παρατηρητήρια. Κάθε πύργος διαθέτει σκάλες και εισόδους, ειδικά σχεδιασμένες, έτσι ώστε να προκαλείται σύγχυση στους επιτιθέμενους. Εμείς θα το προσεγγίσουμε στο πέρασμα του Τζινγιονγουάν και θα έχουμε την ευκαιρία να περπατήσουμε πάνω του, να φωτογραφήσουμε τις πολεμίστρες και τους αμυντικούς πύργους και να φανταστούμε δυνατούς στρατούς να το διατρέχουν με αποφασιστικότητα και αυταπάρνηση.\nΗμέρα 4: Πεκίνο\nΗ σημερινή μας μέρα θα ξεκινήσει με την πολυφωτογραφημένη πλατεία, Τιεν αν Μεν, που βρίσκεται ακριβώς μπροστά στην είσοδο της θρυλικής "Απαγορευμένης Πόλης". Η τεραστίων διαστάσεων πλατεία αποτελεί, εδώ και αιώνες, την πολιτική έδρα της αχανούς χώρας. Κτίρια-ορόσημα, όπως το Εθνικό Μουσείο, το κτίριο της Γενικής Γραμματείας του Κομμουνιστικού Κόμματος, το Μαυσωλείο του Μαό Τσε Τούνκ και φυσικά το μπαλκόνι, από όπου ο κορυφαίος ηγέτης του 20ου αιώνα διακήρυξε την ίδρυση της Λαϊκής Δημοκρατίας της Κίνας, την 01/10/1949, βρίσκονται γύρω από αυτήν. Στη συνέχεια μας περιμένει το απόλυτο μνημείο της πόλης, η περίφημη "Απαγορευμένη Πόλη" του Πεκίνου, το ισχυρότερο σύμβολο του ένδοξου παρελθόντος της Κίνας. Τα Ανάκτορα των Αρμονιών του Αυτοκράτορα μαρτυρούν με τον πιο εύγλωττο τρόπο την δόξα και το μεγαλείο δέκα αιώνων Κινεζικής Απολυταρχίας. Η μέρα μας θα κλείσει με το «άλλο» Πεκίνο, αυτό, που συνεχίζει ακόμα να κινείται με αργούς ρυθμούς, μακριά από τη λάμψη της σύγχρονης μεγαλούπολης.\nΗμέρα 5: Πεκίνο - Χαντσόου\nΗ μεταφορά μας από την Κινεζική πρωτεύουσα στην πανέμορφη κηπούπολη του Χαντσόου θα γίνει με το υπερσύγχρονο τρένο-βολίδα, το οποίο θα καλύψει τα 1630 χλμ της απόστασης σε λιγότερο από 6 ώρες! Το γοητευτικό Χαντσόου ιδρύθηκε επί της δυναστείας των Τσιν με το όνομα Τσιαντάνγκ και αναφέρεται, σαν μία από τις επτά αρχαιότερες πρωτεύουσες της Κίνας. Η άφιξη μας στην ονομαστή "υγρή πόλη" θα συνοδευτεί από επίσκεψη στην περίφημη Βουδιστική παγόδα των «Έξι Αρμονιών» και αμέσως μετά από μία βαρκάδα στο ειδυλλιακό τοπίο της Δυτικής λίμνης, το κορυφαίο φυσικό αξιοθέατο της περιοχής, που αποτελεί Μνημείο Παγκόσμιας Κληρονομιάς της UNESCO. Ολοκληρώνουμε την ξενάγηση μας με επίσκεψη σε φυτεία τσαγιού. Δείπνο σε επιλεγμένο εστιατόριο με τοπικές γευστικές σπεσιαλιτέ.\nΗμέρα 6: Χαντσόου – Σουτσόου\nTο 516 π.χ. ο πρωθυπουργός του βασιλείου του Wu, Wu Zixu, έλαβε την εντολή να σχεδιάσει έναν οικισμό, κατά μήκος του Μεγάλου Καναλιού, για να εξυπηρετείται ευκολότερα η εμπορία και πώληση του ρυζιού, που ερχόταν από τις Νότιες επαρχίες. Και έτσι προέκυψε το Σουτσόου της περιφέρειας Τσιανγκσού. Σήμερα η μορφή του Πρωθυπουργού είναι σκαλισμένη σε πέτρα στην αποβάθρα, για να θυμίζει στους επισκέπτες, που φτάνουν εδώ σοκαρισμένοι από τα δάση ουρανοξυστών, που έχουν δει, ότι η ομορφιά αντέχει στο χρόνο, τα κανάλια, που σχεδίασαν οι πολεοδόμοι του Zixu είναι ακόμα εδώ και τα σπίτια, όπου έζησαν γενιές εμπόρων μεταξιού, υπάρχουν ακόμα. Οι καιροί έχουν αλλάξει αλλά το ύφος και ο χαρακτήρας του Σουτσόου παραμένουν αναλλοίωτα. Τα κανάλια χρησιμοποιούνται ακόμα και στην παλιά πόλη το ρολόι του χρόνου έχει ακινητοποιηθεί.\nΗμέρα 7: Σουτσόου - Σαγκάη\nΗ αίσθηση του επισκέπτη, που αντικρύζει για πρώτη φορά την χαώδη μεγαλούπολη, είναι σοκαριστική. Η Σαγκάη δεν είναι παλαιά πόλη. Χτίστηκε μόλις τον 11ο αιώνα, χωρίς να διαδραματίσει ποτέ κανέναν ρόλο στην πολιτιστική ζωή της Κίνας. Για αιώνες παρέμεινε μία ασήμαντη επαρχιακή πόλη, γνωστή, σαν εμπορική ζώνη και λιμάνι στις ακτές του Ειρηνικού, με εξαιρετικά περιορισμένη σημασία. Από τις αρχές όμως του 19ου αιώνα, λόγω στρατηγικής θέσης, αποκτά εξέχουσα θέση στον τομέα του διαμετακομιστικού εμπορίου με τα γειτονικά κράτη και ο μικρός οικισμός άρχισε να αναπτύσσεται ραγδαία. Έναν αιώνα μόλις αργότερα, παρατηρώντας προσεκτικά την Σαγκάη, αντιλαμβανόμαστε, πως θα είναι οι μεταμοντέρνες πόλεις τους μέλλοντος. Στα 6440 τ.χλμ. της γεωγραφικής επιφάνειας, που καλύπτει, συντελείται ένα θαύμα, το οποίο θα γνωρίσουμε σε βάθος στην σημερινή ξενάγηση.\nΗμέρα 8: Σαγκάη – Τζουτζουάνγκ – Σαγκάη\nΕδώ και δυόμιση χιλιάδες χρόνια, η καρδιά της Κίνας χτυπάει στις κοιλάδες του ποταμού Γιανγκτσέ και των αναρίθμητων παραποτάμων του. Τότε μικρά ευκίνητα πλεούμενα μεταφέραν τα αγροτικά προϊόντα, από τα βαλτώδη κανάλια στο Grand Canal και οι εμπορικές συμφωνίες κλείνονταν στις λασπώδεις όχθες των ποταμών. Σήμερα οι οικονομικές διαπραγματεύσεις υπογράφονται στους ατσάλινους ουρανοξύστες, που απειλούν να καταπιούν τις Κινεζικές μεγαλουπόλεις. Αφήνοντας για λίγο την φρενίτιδα της Σαγκάης θα εκδράμουμε στο «Κρυμμένο μαργαριτάρι» των υδάτινων συμπλεγμάτων της Ανατολικής Κίνας, που ακούει στο εξωτικό όνομα Τζουτζουάνγκ και που πρώτο το Cosmorama ανακάλυψε και περιέλαβε στα ταξιδιωτικά του οδοιπορικά. Στενά δρομάκια, αβαθή κανάλια, πέτρινες καμπυλωτές γέφυρες, πολύχρωμοι ναοί και ομοιώματα χάρτινων δράκων αποτελούν το σχεδόν θεατρικό σκηνικό της μικρής πόλης, που μοιάζει να στέκεται ακίνητη στον χρόνο και αρνείται πεισματικά να εκμοντερνιστεί.\nΗμέρα 9: Σαγκάη Στην συνέχεια της γνωριμίας μας με την φουτουριστική μεγαλούπολη ,ο πύργος Jinmao, ένα γυάλινο μαργαριτάρι αρχιτεκτονικής με λαμπερά χρώματα και φουτουριστικό σχεδιασμό, ύψους 468 μέτρων, θα αποτελέσει το σημείο, από όπου θα απολαύσουμε το συγκλονιστικό πανόραμα της πόλης ενώ στους εκθεσιακούς χώρους του Εθνικού Μουσείου θα γνωρίσουμε τις ρίζες του Κινεζικού πολιτισμού, μέσα από εκθέματα αγγειοπλαστικής, γλυπτικής, ζωγραφικής καλλιγραφίας και σκευών μαγειρικής, που χρονολογούνται από το 3.000 π.Χ. Στην δε γραφική China Town με τους δαιδαλώδεις δρόμους, στους σκιερούς κήπους Γιού και στο ιερό τέμπλο του Βούδα από νεφρίτη, θα ανακαλύψουμε το ξεχασμένο πρόσωπο της σύγχρονης μεγαλούπολης. Το απόγευμα μεταφορά στο διεθνές αεροδρόμιο Pudong για την πτήση της επιστροφής\nΗμέρα 10: Λάρνακα\nΠλημμυρισμένοι από εξωτικές εικόνες, μελωδικούς ήχους, μυρωδιές Ανατολής και κατά πολύ σοφότεροι προσγειωνόμαστε στην Λάρνακα. Το ταξίδι μας έλαβε τέλος. "Νι χαο" λοιπόν...\n* Αεροπορικά εισιτήρια σε οικονομική θέση\n* Διαμονή σε 4* & 5* Ξενοδοχεία με ημιδιατροφή\n* Μεταφορές όπως αναφέρονται στο πρόγραμμα\n* Τέλη εισόδων (π.χ. μουσεία)\n* Αχθοφορικά μιας αποσκευής κατ' άτομο\n* Ξεναγήσεις και εκδρομές: Όπως αναφέρονται στο πρόγραμμα\n* Βιζα εισόδου στην Κίνα\n* Ποτά στα φαγητά.\n* Ό,τι δεν ανεφέρεται παραπάνω ή αναφέρεται ως προτεινόμενο.


Η θερινή κόπωση δεν προσφέρεται για πολλά λόγια. Κατά τα φαινόμενα, μάλιστα, προσφέρεται ακόμη λιγότερο για διάβασμα απ’ όσο (λίγο) και για γραφή. Τούτο κρίνοντας εξ ιδίων, καθώς και οι λίγοι που σχολίαζαν τη στήλη έχουν διακόψει την κοπιώδη συνήθεια– φοβούμαι όχι μόνον αυτήν του σχολιασμού, αλλά και εκείνη της ανάγνωσης.\nΠροσαρμοζόμενος, αντί για πολλά λόγια, παραθέτω εκτάκτως φωτογραφίες. Αφιερωμένες εξαιρετικά στα συνεχιζόμενα ρεπορτάζ υγείας (τα διαβάζω πάντα, γιατί μου προκαλούν αδιάπτωτο εκνευρισμό που με ξυπνάει), το τελευταίο των οποίων (στα «Νέα») συνιστούσε να καταναλώνουμε στις διακοπές το πολύ ένα με δύο αλκοολούχα ποτά ημερησίως. Θα κάθεσαι, σαν να λέμε, στη θάλασσα με το χταπόδι και το μαριδάκι και θα πίνεις χυμό πορτοκάλι ή βυσσινάδα. Το δε βράδυ στο μπαράκι θα κοιτάς τις μαυρισμένες γάμπες των – όσων, λίγων ή πολλών- όμορφων νεανίδων και θα φτιάχνεσαι με φρουτ-παντς.\nΕυτυχώς ο αληθινός κόσμος δεν είναι έτσι, εξ ου και στις διακοπές αναζητεί το αλκοόλ και μας πληροφορεί φωτογραφικώς για τους καλτ καταλόγους του. Παραθέτω όμορφα δείγματα- και μία πρόταση για τη διακόσμηση των μπαλκονιών μας με αληθινά ορεκτικά στολίδια.


Psinthos.net - Αθάνατος ή αλλιώς Αγαύη η Αμερικανική (Agave Americana)\nΌλες τις εποχές του χρόνου στην εξοχή του νησιού και της Ψίνθου μπορεί κανείς να παρατηρήσει ένα ιδιαιτέρα ανθεκτικό φυτό με μεγάλα μακριά γκριζοπράσινα, στενά αγκαθωτά φύλλα που στην κορυφή τους έχουν μια μαύρη μυτερή ακίδα ενώ σε ορισμένα από αυτά αναδύεται ένας διακλαδισμένος μίσχος φορτωμένος με κίτρινα άνθη που μπορεί να φτάσει πολλά μέτρα σε ύψος, ορατός από απόσταση. Πρόκειται για την Αμερικανική Αγαύη (Agave American) ή αλλιώς ο Αθάντος όπως ονομάζεται στα ελληνικά\nΗ ονομασία αθάνατος έχει να κάνει με το ότι το φυτό θεωρείται αιωνόβιο αν και στην πραγματικότητα η ζωή μπορεί να φτάσει μέχρι και τα 30 χρόνια. Οι περισσότεροι πιστεύουν ότι πρόκειται για κάποιο είδος κάκτου ενώ άλλοι τον θεωρούν θάμνο. Στην πραγματικότητα πρόκειται για παχύφυτο (ή αλλιώς χυμώδες φυτό) που μας έχει έρθει στην Ευρώπη από την Αμερική (όταν η Αμερική κατακτήθηκε από τους Ευρωπαίους), πιθανότατα από το Μεξικό καθώς εκεί φύονται αρκετά είδη αγαύης με πιο γνωστό το είδος της Μπλε Αγαύης (Agave tequilana) από τον οποία φτιάχνεται το δημοφιλές ποτό Τεκίλα !\nΥπάρχουν περί τις 300 ποικιλίες αγαύης. Η Agave Americana είναι η κυρίαρχη ποικιλία αγαύης που συναντάμε στην Ελλάδα. Κάθε φύλλο της μπορεί να φτάσει μέχρι και τα 2 μέτρα που περιφερειακά φέρει μικρά αλλά κοφτερά αγκαθιά ενώ στην άκρη τους η μαύρη βαριά ακίδα μπορεί να τρυπήσει το δέρμα ζώων και ανθρώπων. Όλα τα αγκάθια του φυτού έχουν αναπτυχθεί ακριβώς για την προστασία του. Το φυτό αντέχει τις αντίξοες κλιματολογικές συνθήκες όπως την υπερβολική ζέστη και την ξηρασία ενώ φύεται σε ξερά και άγονα εδάφη. Θα το συναντήσουμε στις άκρες χωραφιών σαν φράχτη ενώ σήμερα χρησιμοποιείται και στην κηποτεχνία. Αν και διαθέτει αγκαθωτά σκληρά φύλλα, τα σαλιγκάρια μπορούν να προξενήσουν παραδόξως μεγάλη ζημιά αφού για αυτά αποτελούν τροφή.\nΑνάλογα το μέγεθος του φυτού, κοντά στο τέλος της ζωής του, παράγει ένα ψηλό, διακλαδισμένο μίσχο, φορτωμένο με κίτρινα όμορφα άνθη (τα οποία δίνουν σπόρους), που μπορεί να φτάσει μέχρι και τα 9 μέτρα σε ύψος ! Στην κορυφή του, συχνά ξαποστένουν με ασφάλεια διάφορα πουλιά ενώ τα κοράκια συχνά τσιμπολογούν τα άνθη του αθάνατου. Την άνοιξη και το καλοκαίρι ο αθάνατος βγάζει μικρές παραφυάδες γύρω από τη ρίζα του. Είναι νέα φυτά που μοιράζονται το ριζικό του σύστημα με το μητρικό φυτό. Έτσι κοντά στις ίδιες θέσεις παρατηρούμε συχνά την ανάπτυξη νέων φυτών.\nΑπό τα φύλλα του φυτού τα οποία είναι ινώδη μπορούν να παραχθούν ίνες από τις οποίες φτιάχνεται σχοινί ή χοντρό ύφασμα. Αν και το συγκεκριμένο είδος δεν είναι το φυτό από το οποίο φτιάχνεται η Τεκίλα, ένα άλλο είδος ποτού μπορεί να φτιαχτεί. Εάν το στέλεχος του άνθους κοπεί πριν από την ανθοφορία, ένα γλυκό υγρό που ονομάζεται aguamiel ("νερό μελιού") συγκεντρώνεται στην κοιλότητα της καρδιάς του φυτού που βρίσκεται εν μέρη κάτω από το έδαφος. Αυτό μπορεί να ζυμωθεί για να παραχθεί το αλκοολούχο ποτό που ονομάζεται pulque.\nΓενικότερα η αγαύη χρησιμοποιείται ως υποκατάστατο της ζάχαρης καθώς έχει γλυκιά γεύση. Η αρχαία φυλή των Αζτέκων στη Λατινική Αμερική έφτιαχνε μάλιστα χαρτί από την Agave Americana.\n↪ Αναρτήθηκε: 29 Σεπτεμβρίου 2021 :: Αναγνώστηκε: 158 φορές


Μεγάλος Περίπατος Αθήνα: Αυξημένη κίνηση - Όλες οι κυκλοφοριακές ρυθμίσεις | Flash.gr\nFlash.gr / Ελλάδα / Μεγάλος Περίπατος Αθήνα: Αυξημένη κίνηση – Όλες οι κυκλοφοριακές ρυθμίσεις\nΑυξημένη είναι η κίνηση στο κέντρο της Αθήνας λόγω του Μεγάλου Περιπάτου - Κυκλοφοριακές ρυθμίσεις στην Αθήνα\nFLASH TEAM 15.06.2020 | 09:49 UPDATE: 08:07\nΜεγάλος Περίπατος με κίνηση και ουρές\nΣε εφαρμογή έχει μπει μία από τις μεγαλύτερες αλλαγές στην Αθήνα. Ωστόσο, οι κυκλοφοριακές ρυθμίσεις που έχουν τεθεί σε εφαρμογή προκάλεσαν εκνευρισμό και ατελείωτες ουρές στους οδηγούς. Το πρωί της Δευτέρας δημιουργήθηκε κυκλοφοριακό κομφούζιο, καθώς αρκετοί οδηγοί δεν ήταν ενήμεροι για τις αλλαγές που θα φέρει ο Μεγάλος Περίπατος.\nΚυκλοφοριακή κόλαση το κέντρο της Αθήνας και σήμερα 16 Ιουνίου 2020\nΟ Μεγάλος Περίπατος υπόσχεται δημόσιο χώρο πολλών χιλιάδων τετραγωνικών μέτρων στους πολίτες. Η κίνηση είναι σήμερα αυξημένη στο κέντρο της πόλης, καθώς από την Κυριακή έχουν τεθεί πιλοτικά σε ισχύ κυκλοφοριακές ρυθμίσεις και στην Πανεπιστημίου. Στο πλαίσιο του Μεγάλου Περιπάτου δημιουργείται στην Πανεπιστημίου ποδηλατόδρομος 900 μέτρων και πεζόδρομος, που καλύπτει τις δύο από τις υφιστάμενες λωρίδες κυκλοφορίας, μήκους 900 μέτρων.\nΠαράλληλα, δημιουργείται μία λωρίδα αποκλειστικής χρήσης των Μέσων Μαζικής Μεταφοράς, σε μία από τις υφιστάμενες λωρίδες ενώ τα ΙΧ θα συνεχίσουν να κυκλοφορούν σε δύο ελεύθερες λωρίδες, απαλλαγμένες από την παράνομη στάθμευση. Η συνέχεια των παρεμβάσεων θα γίνει στις αρχές Ιουλίου με κυκλοφοριακές ρυθμίσεις στο εμπορικό τρίγωνο – ιστορικό κέντρο.\nΗ εικόνα του κέντρου της Αθήνας άρχισε να αλλάζει ήδη από τις προηγούμενες ημέρες, με τη Βασιλίσσης Όλγας να αποκτά έναν εντυπωσιακό πεζόδρομο κόκκινου χρώματος που ξεκινά από τη Βασιλέως Κωνσταντίνου και να φτάνει ως την Βασιλίσσης Αμαλίας.\nΔίπλα του, στις γραμμές του τραμ, υπάρχει προσωρινή διαδρομή για ποδηλάτες κίτρινου χρώματος, η οποία τους δίνει τη δυνατότητα να φτάσουν στον υπερσύγχρονο ποδηλατόδρομο που θα υπάρχει στην Πανεπιστημίου. Με την παρέμβαση στη Βασιλίσσης Όλγας, το Ζάππειο ενοποιείται με τον Ναό του Ολυμπίου Διός και η Διονυσίου Αρεοπαγίτου συνδέεται με το Παναθηναϊκό Στάδιο και τον λόφο του Αρδηττού.\n«Εδώ και περίπου 35 χρόνια συζητάμε τις αλλαγές στην Πανεπιστημίου. Μας πήρε μια γενιά για να το δοκιμάσουμε, αλλά ήρθε η ώρα να το κάνουμε», ανέφερε χθες σε ανάρτησή του στο facebook, ο δήμαρχος Αθηναίων, Κώστας Μπακογιάννης. «Από σήμερα το πρωί τρεις από τις έξι λωρίδες αποδίδονται στους πεζούς και τους ποδηλάτες σε 7.000 τ.μ. ελεύθερου δημόσιου χώρου, που θα ομορφύνουν με παγκάκια και περισσότερες από 250 ζαρντινιέρες με πράσινο. Δημιουργείται για πρώτη φορά στην Αθήνα μία ασφαλής, υπέροχη ποδηλατική διαδρομή που ενώνει το Σύνταγμα με την Ομόνοια. Και τα Μέσα Μαζικής Μεταφοράς θα κινούνται ανεμπόδιστα και γρήγορα».\n«Κάθε αρχή είναι δύσκολη, αλλά ποιος θα μπορούσε σήμερα να φανταστεί αλλιώς την Δ.Αρεοπαγίτου, την Απ.Παύλου ή την Ερμού; Ίσως χρειαστεί λίγη υπομονή στην αρχή, για να φτάσουμε σε μία Αθήνα που δεν θα αποκλείει κανέναν. Ανοιχτή για όλους» καταλήγει στην ανάρτηση του ο κ.Μπακογιάννης.